西九龍救援訓練中心同民眾安全服務隊總部連接，操場、攀石牆同瓦礫堆等都係同民安隊隊員共用嘅設施。西九龍救援訓練中心嘅訓練大樓有9層，由地下至4樓都設有最先進嘅救援及滅火訓練設施，其餘5層就用作救援塔。為咗提高消防人員應付唔同類型火災嘅能力，訓練大樓內其中兩層更設有真火訓練室，入面有14個唔同嘅火場環境同相關室內模擬物，包括住宅區、酒店區、工業區以及卡拉ok等。